Source: http://pinnaclestudio.helpmax.net/fi/elokuvasi-tekeminen/tulostus-levylle/
Timestamp: 2020-07-02 13:04:39+00:00

Document:
Tulostus levylle | Pinnacle Studio
Studio voi tulostaa elokuvia suoraan VCD- (VideoCD), S-VCD- (Super VideoCD), DVD-, HD DVD- ja Blu-ray-levyille, jos järjestelmässäsi on niitä vastaavat polttolaitteet.
Olipa sinulla polttavaa levyasemaa tai ei, Studio voi luoda kovalevylläsi olevaan hakemistoon “levykuvan” eli tiedostoryppään, joka sisältää samat tiedot, jotka levyllekin poltettaisiin. Kuvan voi myöhemmin polttaa levyksi.
Jos järjestelmässäsi on polttava CD- tai DVD-asema, Studio voi luoda VCD- tai S‑VCD-levyjä joko CD‑R- tai CD‑RW-medialle.
VCD-levyjä voi toistaa:
· VCD- tai S‑VCD-soittimella.
· Joillain DVD-soittimilla. Useimmat DVD-soittimet pystyvät käsittelemään CD‑RW-mediaa, mutta monetkaan eivät luotettavasti lue CD‑R-mediaa. Suurin osa DVD-soittimista pystyy käsittelemään VCD-formaattia.
· CD- tai DVD-ajurilla sekä MPEG‑1-toisto-ohjelmistolla (esim. Windows Media Player) varustetulla tietokoneella.
S‑VCD-levyjä voi toistaa:
· S‑VCD-soittimella.
· Joillain DVD-soittimilla. Useimmat DVD-soittimet pystyvät käsittelemään CD‑RW-mediaa, mutta monetkaan eivät luotettavasti lue CD‑R-mediaa. Euroopassa ja Pohjois-Amerikassa myytävät DVD-soittimet eivät yleensä pysty lukemaan S‑VCD-levyjä, mutta Aasiassa myytävät soittimet yleensä pystyvät.
· CD- tai DVD-ajurilla sekä MPEG‑2-toisto-ohjelmistolla varustetulla tietokoneella.
DVD, HD DVD ja Blu-ray
Jos järjestelmässäsi on polttava DVD-asema, Studio pystyy luomaan kolmentyyppisiä DVD-levyjä: normaaleja (DVD-soittimille), HD DVD -formaatissa olevia HD DVD -soittimille ja AVCHD -formaatissa olevia Blu-ray-soittimille.
Jos järjestelmässäsi on HD DVD- tai Blu-ray-tallennin, voit tallentaa mille tahansa laitteen tukemalle poltettavalle medialle.
Normaaleja DVD-levyjä voi toistaa:
· Millä tahansa DVD-soittimella, joka kykenee käsittelemään polttimesi luomaa kirjoitettavaa DVD-formaattia. Useimmat soittimet pystyvät käsittelemään yleisiä formaatteja.
· DVD-ajurilla ja sopivalla toisto-ohjelmistolla varustetulla tietokoneella.
· Millä tahansa HD DVD -soittimella.
HD DVD -formaatissa olevia DVD- tai HD DVD -levyjä voi toistaa:
· Millä tahansa HD DVD -soittimella, myös ajurilla varustetulla Microsoft Xbox 360 -laitteella.
· HD DVD -ajurilla ja sopivalla toisto-ohjelmistolla varustetulla tietokoneella.
Blu-ray-levyjä ja AVCHD-formaatissa olevia DVD-levyjä voi toistaa:
· Panasonic DMP‑BD10-, Playstation 3- ja muilla Blu-ray-soittimilla (useimmat soittimet tukevat AVCHD-formaattia).
· Tietokoneella, jossa on Blu-ray-asema ja sopiva toisto-ohjelmisto.
Elokuvan tulostus
Studio luo levysi tai levykuvasi kolmessa vaiheessa.
1. Ensin koko elokuva on renderoitava levylle tallennettavan MPEG-koodatun tiedon luomiseksi.
2. Seuraavaksi levyllä on tehtävä käännösajo. Tässä vaiheessa Studio luo levyllä käytettävät tiedostot ja hakemistorakenteen.
3. Lopuksi levy pitää polttaa. (Tämä vaihe jää väliin, jos luot oikean levyn sijasta levykuvan.)
Elokuvan tulostus levylle tai levykuvaksi:
1. Näpäytä Levy-välilehteä, niin saat esille seuraavanlaisen näytön:
Kaksi pyörylää kertoo levysi käytöstä. Ylempi ilmoittaa elokuvan teon aikana tarvittavan kovalevytilan määrän ja alempi esittää arvion ajasta, jonka elokuvasi vie levylläsi.
Käytä ylempää kansio-painiketta , jos haluat muuttaa Studion lisätiedostojen varastoimiseen käyttämän kovalevyn sijainnin. Jos luot levykuvan, se tallennetaan tähän kansioon. Painamalla vastaavaa painiketta alemmalla näytöllä voit valita haluamasi poltinlaitteen, jos sinulla on useita vaihtoehtoja.
2. Valitse käyttämäsi levytyyppi sekä tarpeitasi parhaiten vastaava vaihtoehdoista Videon laatu/Levyn käyttö.
Jos haluat hienosäätää tulostusasetuksiasi, valitse Custom-esiasetus ja näpäytä Settings-painiketta tuodaksesi esiin Make Disc -vaihtoehtopaneelin.
3. Näpäytä vihreää Create disc (Luo levy) -painiketta. Studio käy läpi yllä kuvatut vaiheet (renderointi, käännösajo ja tarvittaessa poltto) luodakseen Make Disc -vaihtoehtopaneelissa määrittämäsi levyn tai levykuvan.
4. Kun Studio on saanut polttamisen loppuun, se avaa levyaseman.
Levyformaattien laatu ja kapasiteetti
Eri levyformaattien väliset erot videon laadun ja kapasiteetin suhteen voi tiivistää seuraaviin nyrkkisääntöihin:
· VCD: Jokaiselle levylle mahtuu noin 60 minuuttia MPEG-1-videota, jonka laatu on noin puolet DVD:n laadusta.
· S-VCD: Jokaiselle levylle mahtuu noin 20 minuuttia MPEG-2-videota, jonka laatu on noin kaksi kolmasosaa DVD:n laadusta.
· DVD: Jokaiselle levylle mahtuu noin 60 minuuttia täysilaatuista MPEG-2-videota (120 minuuttia, jos levynpoltin tukee kaksikerroksista polttoa).
· DVD (AVCHD): Kullekin levylle mahtuu noin 40 minuuttia täysilaatuista AVCHD-videota/kerros.
· DVD (HD DVD): Kullekin levylle mahtuu noin 24 minuuttia täysilaatuista DVD HD -videota/kerros.
· DVD HD: Kullekin levylle mahtuu noin 160 minuuttia täysilaatuista DVD HD -videota/kerros.
Pinnacle Studio > Tulostus levylle

References: HD 
 HD 
 HD 
 HD 
 HD 
 HD 

HD 
 HD 
 HD 
 HD 
 HD 
 HD